Soedirman

Jenderal Besar Raden Soedirman (EYD: Sudirman; ) ima sada perwira ginjang Indonesia i maso Revolusi Nasional Indonesia  Manjadi panglima godang Tentara Nasional Indonesia na parjolo, sacara bilak Ia iargai i Indonesia. Tarsorang tingon pasangan rakyat biaso i Purbalingga, Hindia Bolanda, Soedirman ipature udaknia sada priyayi. Sidung Alai sabagas pindah tu Cilacap i taon 1916, Soedirman magodang manjadi sada murid na ringgas; ia dot sajo i kegiatan ekstrakurikuler, tarmasuk paiut program kapanduan na idalankon ni organisasi Islam Muhammadiyah. Atia i sikola manonga, Soedirman muloi patidaon sinaloanna i mamimpin dot marorganisasi, dot iargai masyarakat arani kataatannia tu Islam. Sid7ng mantak kuliah kaguruan, i 1936 ia muloi karejo manjadi sada guru, dot sidungi manjadi kapala sikola, i sikola dasor Muhammadiyah; ia juo aktif i kagiatan Muhammadiyah lainna dot manjadi pamimpin Kelompok Naposo Muhammadiyah i taon 1937. Sidung Jepang manjuguki Hindia Bolanda i 1942, Soedirman totop mangajar. I taon 1944, ia martop dohot tentara Pembela Tanah Air (PETA) na isponsori Jepang, manjabat manjadi komandan batalion i Banyumas. Saonok manjabat, Soedirman dot kongsinia rap prajurit mambaen pambarontakan, tai sidungi iasingkon tu Bogor.

 Sumberna